ce en kk ky ru ru ky ky ru ru ru bg ru ru ru en hbs_cyr ru ky hu ky ru ru ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ru ru ru tk ru ru ru ky ru tt ru ru ru ru ru ky bg ky ru ky ru ky tt ru ru ky ru ru ky ru ky ru ru ru uk ky ru ky ru ky ru ky ru ky ru ru ru ru ru ru ru ru ru kk ru ky ky ru uk ru
"Агым", 24.07.09 - 14-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Кайдан, ким менен жолукканымды аялым билет"
Президенттикке ат салышкан талапкерлердин бири Алмазбек АТАМБАЕВ "Азаттык" үналгысына берген маегинде экс-депутат, мурунку партиялашы Жусупжан ЖЭЭНБЕКОВдун жоголгон баласы Бактыяр Амиражанов менен Руслан Шабатоевдин өлгөндүгүн мурда эле айтканын, алар криминалдын колу менен өлтүрүлгөнүн өзү дагы бир жолу тастыктады. Бул тууралуу Жусупжан ЖЭЭНБЕКОВдун пикирин уктук.
- Алмазбек Атамбаев "Азаттык" үналгысына берген маегинде "Жусупжан Жээнбековго күндүз мага келесиң, кечинде Жаныш Бакиевге барасың деп эркекче эле айткам" дептир. Эркекче эмне деп сүйлөштүңөр эле?
- Ал мени менен эркекче сүйлөштүбү же башкачабы, анысын билбейм. Бирок, мен позициябыз туура келбегендиктен, партиядан он миң киши менен чыгып кеткем. Буга Азимбек Бекназаров күбө. Бизден кийин ал партиядан Көл өрөөнү боюнча миң, Бишкектен эки миңдей адам чыкты. Бул тууралуу чыккандар пресс-конференцияларды өткөрүп атышат. Эми позициябыз туура келбегенден кийин арабаны бирге тартып эмне кереги бар. Менин эртең менен кайда болом, кечинде кайда барарымды, ким менен жолугуп, ким менен сүйлөшөрүмдү үйдөгү жубайым гана билет. Атамбаев менин кайда барып, ким менен жолугушуп жүргөнүмдү, ар бир кадамымды билгидей мага ал ким?
- Сизди Жалал-Абадга келген эмес деп күнөөлөптүр. Сиз Жалал-Абадга бардыңыз беле?
- Биз Жалал-Абаддан жолукканбыз. Алмазбек Атамбаев ал жерден оозуна келген сөздөрдү сүйлөп калыптыр. Азимбек Бекназаров айткандай, ага көз тийип келдиби же көк жылан тийдиби, билбейм. Ага даярдап койгон жатакана, анын короосу жакпай, өзүнчө сөгүнүп сүйлөнө баштаганда ачуум келип, "сен сөгүнбөй сүйлө, бизге келген коноксуң. Тынчырак отуруп, эртең эл менен жолугушууңду өткөр" дегем. Ошондо ал менин жоголгон балама асылып, анын өлгөнүн айтып, анан: "Сенин Жалал-Абадыңсыз эле ишимди жүргүзүп кетем! Жалал-Абадсыз эле обойдусь!" деп сөгүндү. Мен ага "ушул Жалал-Абаддын элине ыраазы болсоң болот. Мен Жалал-Абаддын элине миң мертебе ыраазымын, бул жерге губернатор болуп, тууган, дос таптым. Сен капысынан келе калып премьер-министр боло калдың. Ушул жерге келип карапайым элге ыраазычылыгыңды айттың беле? Кайра ушул жерге келип жалал-абаддыктарсыз ишим жүрө берет деп айтып атасың!" деп катуу айтышканбыз.
- Сиздин уулуңуз менен Руслан Шабатоев криминалдын колу менен өлтүрүлгөндүгүн, бийлик муну жашырып атканын айтты. Себеби, азыркы күч органдарынын жетекчилери М.Суталинов менен М.Конгантиев криминал менен биригип кеткен дейт.
- Эми аларды колунан кармап албагандан кийин бир нерсе деп айтыш кыйын. Кыргызстанга президент болом деп аттанып аткан адам ушинтип айтса, анда далилденген фактылардын негизинде алардын мойнуна коюп берсин. Мен М.Суталинов менен М.Конгантиевдин криминалга аралашып, алар менен кафеде отурганын же бильярд ойноп чогуу жүргөнүн көргөнүм жок. Эгерде алардын криминал менен аралашып жүргөнүн өз көзүм менен көрүп, колунан кармап алсам, Алмазбек Атамбаев туура айтыптыр демекмин. Эми алардын криминалга аралашып жүргөнүн билсе, мыйзам чегинде моюндарына коюп, далилдеп берер. Же сөз деп эле сүйлөй береби?
- Өткөндө Москвага жиберген ДНК анализи үч күндүн аралыгында чыгат дедиңиз эле…
- Анын анализи даяр боло элек. Ушул жуманын акырында, же кийинки жуманын башында белгилүү болот. Министр М.Конгантиев менен сүйлөшүп, "эгерде Москвадан анализи келсе менсиз ачпооңузду суранам, мен күбөлөр менен барып катышып, чогуу ачалы" десем макул болду. Эми Кудайдан тилеп, кимдин баласы болсо да анализ чыкпай калсын деп отурам. Анализ чыккан күндө да ага ишениш кыйын болуп атат.
- Табылган сөөк боюнча оперативдүү тасманы көргөндөн кийин түшүнүксүз жагдайлардын баары сизге ачык болдубу?
- Түшүнбөгөн жагдайлар бар. Бул туурасында М.Конгантиевге да айттым. Мага ар бир үтүр, чекитинен бери керек. Эгерде кудай буюрса, жиберген ДНК туура эмес чыгып калса, ошондо дагы тергөө тобу менен биргеликте ошол сөөк табылган жерди карап чыгам.
Жакында, 19-июнда Нарын облусундагы Ат-Башы районунда кечки саат он бирлер чамасында "Ауди-100" автоунаасы менен "Нива" машинеси жарышып баратып кырсыкка кабылышкан.
"Ауди-100" автоунаасынын ичинде аталган райондогу Карыбек уулу Акматаалы атындагы мектептин 10-классынын окуучулары болгон. Кырсык болгон жерден үч өспүрүм көз жумуп, үчөө денесинен ар кандай жаракат алышкан. Көз жумган өспүрүмдөрдүн бири Абылкасымов Эрегулдун атасы редакцияга кайрылган. Анын айтымында, балдардын автокырсыкка кабылышына Ат-Башы райондук сотунун кызматкери Өмүралиев Замирдин 8-класста окуган уулу Султан күнөөлүү экендиги айтылат. Көрсө, ошол каргашалуу күнү Султан үйүндө токтоп турган "Нива" автоунаасын айдап, жоро-жолдошторун салып, айылдын сыртына үйлөнүү үлпөтүн курган жаштарды тосуп алуу максатында чыгышкан. Алар менен катар аталган мектептин 10-классынын окуучусу Касмалиев Кайрат да атасынын "Ауди-100" машинесине классташтары Абылкасымов Эрегулду, Карыбеков Нурланды, Тумарбек уулу Бектемирди, Адилет уулу Кылычты, Орозобек уулу Уранды, дагы бир он эки жашар баланы салып айдап чыккан. Эки машинедеги балдар айылдын четине чыгышып, үйлөнүү үлпөтүн көрүшүп, кайрадан айылга кирип баратканда эки машине жарыша түшкөн. "Аудинин" айдоочусу Касмалиев Кайрат "Нивадан" озуп кеткен. "Ниваны" айдаган Султан озуп кетип бараткан "Аудиден" өтүп озуп барып, артында келаткан "Аудинин" алдынан тосо качыра токтогон. "Нивадан" качам деген "Ауди" шарт бурулуп, бир нече жолу аласалып, кырсыкка кабылган. Мындайды күтпөгөн өспүрүмдөр эмне кыларды билбей, "Ниваны" арырак токтотуп, аласалып жаткан "Аудинин" жанына келишкенде салондун ичинде эч ким жок эле. Ар кайсы жерде жаткан балдардын үчөө ошол жерден жан берсе, үчөөнүн абалы оор болчу. Султан он эки жашар баланы көтөрүп машинесине салып, түз эле ооруканага барып, ал жерден "тез жардам" менен келген.
"Нива" ичиндеги балдар "Султан эч кимдин сөзүн укпай, "Ауди-100" машинесинин алдын тороп токтогон. Эгерде Султан аны менен жарышпай, "Аудинин" алдын торобогондо мындай болмок эмес" дешет.
Ат-Башы райсотунун соту Өмүралиев Замирдин 8-класста окуган уулу машинени катуу ылдамдыкта айыл аралап айдап жүргөнүн МАИ кызматкерлери көрсө да көрмөксөн болгонун айтышат. Алардын айтымында, соттун баласы МАИ кызматкерлерин тоготпойт, оюндагысын аткарып, каалаганын жасаары жергиликтүү элге маалым болчу. Жашы жетелек баласына машине айдатпаса, бул кырсык болмок эмес. Окуяга күбө болгон балдар түшүнүк катта Султандын күнөөлүү экенин, анын эч кимдин сөзүн укпасын, өз билгенин бербегенин жазышкан.
Көз жумган үч өспүрүмдүн жакындары "эми Султандын ата-энеси биздин алдыбыздан өтүп кечирим сурар" деп үмүттөнүшкөн экен. Бирок, Замир Өмүралиев "уулум күнөөлүү эмес, алардын колунан эмне келет экен, шайлоо өтсүнчү, алар менен башкача сүйлөшөм" таризинде тоготпогонун бир айылда жашаган айылдаштар угуп, жабырлануучунун ата-энелерине айтышкан. Көз жумган балдардын ата-энелери З.Өмүралиевге "ушунча убакыттын ичинде эмне болду деп бир ооз сурап келип койгонго жараган жоксуң, эми бул ишти сот аркылуу чечишели" деп айтышат. Анда тиги "силер ким элеңер, керек болсо ошол учурда менин уулум аларга жардамга келген" деп опузалаган. Баласын актап, анын күнөөлүү эмес экендигин да айткан. Бирок, арадан 10-15 күн өткөндөн кийин Замир Өмүралиев көз жумган балдардын ата-энелеринин алдынан өтүп, кечирим сурап келген.
Он алты жаштагы Эрегул аттуу уулунан ажыраган Алмакунов Абылкасым: "Эрегул көкүрөк күчүгүм эле, баланын жамандыгын ата-энеге көрсөтпөсүн… Сыздап отуруп калдык. Бул жерден биз эле эмес, Эрегул менен кошо көз жумган балдардын ата-энелери да боздоп отурушат. Биз акыйкаттыкты талап кылабыз. Ат-Башы райондук прокуратурага арыз менен кайрылдык. "Карга карганын көзүн чукубайт" дегендей, Өмүралиев Замир укук коргоо кызматында иштегендиктен анын уулу Султандын иши адилеттик менен чечилерине күмөнүбүз бар. Ошондуктан Башкы прокуратурага да арыз жаздык. Өмүралиев Замир кызмат абалынан пайдаланып, "түшүнүктү менин айтуум боюнча гана жазасыңар" деп балдарды коркутуп-үркүтүүдө. "Аудиде" аман калган балдар да, "Нивадагы" балдар да окуяны болгондой жазып беришти" дейт.
P.S. Албетте, бул жерден бир тараптуу күнөөлөө туура эмес. Себеби, "Ниваны" да, "Ауди-100" машинесин да жашы жетелек, айдоочу күбөлүгү жок өспүрүм балдар айдап жүрүшкөн. Эгерде ата-энелер өспүрүм балдарына машинелерди өз алдынча айдоого тыюу салышса, мындай кырсык болмок эмес. Көз жумган балдардын ата-энелеринин укук коргоо бөлүмдөрүнө жазган арыздары адилеттүү текшерилип, күнөөлүү өз жазасын алат деген үмүттөбүз.
кыргыз тилиндеги гезит "Агым"
email • архив • редакция
"Ак-Сай, "Ак-Сай, Арпа маселесинде эл менен биргемин"
Күрөш бүттү, эми натыйжа күтөбүз
Террорчулук, экстремизм карааны аралап жүрөбү?..
Ак-Сай, Арпа жайлоосу эмне болду?
"Айпери", "Нарындын" ээсинин эки-үч башы барбы?
Электр дөөтүлөрдүн дурусу менен бурушу
Азап тартып, кор болгондорго ким кол сунат?
Эсенгул ӨМҮРАЛИЕВ, "Ала-Тоо ынтымагы" коомунун төрага орунбасары:
"Шайлоо бүткөн соң талап кылабыз"
"Кайдан, ким менен жолукканымды аялым билет"
"Агымда" дайым жаңылык, Агынан турат жарылып"
Дүйнөдө жалгыз мен төрөгөндөй болдум
Эмне үчүн театрга эл келбейт?
Жандүйнө "ремонту" качан жанданат?
Атай, Муса, Рыспай ким да, А.Мурзабаев деген ким?
"Тегим кыргыз, кыргыздын жылдызы болом!"